A erosión la producen os diferents achents cheolochicos externos: cheleras, viento, auguas salvaches, torrents, ríos, y a mar con as ondas d'a mar y a deriva litoral, y dan como resultau formas d'erosión diferents y caracteristicas, que dependen tanto de l'achent como d'o material erosionau y as condicions d'o puesto. Por un regular a erosión se considera un proceso cheolochico que actua dimpués d'a meteorización y enantes d'o transporte, manimenos a erosión puet actuar devez que a meteorización (por eixemplo en a disolución de ciertas rocas solubles), y devez que o transporte (a erosión contina en os materials que carrían os achents cheolochicos, y os materials que carrían os achents cheolochicos contribuyen a la erosión d'o substrato por fricción).